סרגיי סבטלאקוב עם חברי Comedy Club פוגשים את נשיא רוסיה, דמיטרי מדבדב. 2010
**סרגיי יורייביץ' סבטלאקוב** (נולד ב-12 בדצמבר 1977, סברדלובסק, רוסיה הסובייטית, ברית המועצות) הוא שחקן קולנוע וטלוויזיה רוסי, שדרן, מפיק ותסריטאי. חבר בנבחרת הק.וו.ן "כיסוני אורל" (2000-2009).

קריירה
------

סרגיי סבטלאקוב נולד בסברדלובסק, רוסיה הסובייטית, ברית המועצות בדצמבר 1977. אמו גלינה גריגורייבנה גאלושקו הייתה מהנדסת ברכבת המקומית. אביו יורי ונדיקטוביץ' סבטלאקוב היה עוזר מכונאי במפעל עצים.

הוא למד בבית הספר מספר 2 בעיר (כיום גימנסיום 155) ואהב כדורגל וכדורסל. חרף תחביביו הספורטיביים הוריו שלחו אותו ללמוד באוניברסיטה הממלכתית דל אורל לתחבורת רכבות ביקטרינבורג והתמחה בתחום הכלכלי. באוניברסיטה היה חבר בנבחרת הק.ו.ן של האוניברסיטה והיה לקפטן. הוא זכה להצלחה רבה בתחרות עצמה והתעסק בבידור ועד מהרה התפרסם וזכה להצלחה כקומיקאי ובדרן.

הוא עבר למוסקבה וחבר לקומיקאים נוספים כמו גאריק מרטירוסיאן, סמיון סלפאקוב, ארתור טומסיאן וסרגיי ירשוב ויחד יזמו את הקמת Comedy Club Production‏ והיה שותף להפקת תוכנית הטלוויזיה המצליחה רוסיה שלנו שהופקה כגרסה רוסית על בסיס פורמט התוכנית הבריטית הממלכה הקטנה.

הוא השתתף בפאנל המוצלח "פרוז'קטורפריסהילטון" יחד עם איוואן אורגנט (שהפך לידידו הקרוב), אלכסנדר צקאלו וגאריק מרטירוסיאן. התוכנית זכתה בארבעה פרסי TEFI

משנת 2010 החל לגלם תפקידים בקולנוע ונודעה בעיקר דמותו של יבגני פאבלוביץ' מהזיכיון עצי אשוח. ב-2012 השתתף יחד עם הזמרת ורה ברז'נייבה בצילומי בדרמה הרומנטית "ג'ונגל" ובסרט הקומדיה "החתן" משנת 2016.

בנובמבר 2012 קיבל אישור מגורים בלטביה ורכש בית דו קומתי ביורמלה.

בשנת 2018, הקים את אולפני סברדלבוסק ("СТУДИЯ СВЕРДЛОВСК", הידועה גם בשם "SverdЛovsk") שמפיקה תוכניות בידור שונות, כולל כאלה בהנחייתו של סבטלאקוב, כדוגמת "הרוסים לא צוחקים", "Stand-Up Underground", "תודה לאל שאתה כאן" ועוד.

בנובמבר 2020 דווח כי אושפז במרפאה 52 לחולי קורונה של בית החולים בוטקין במוסקבה, לאחר החמרה במצבו הבריאותי לאחר שנדבק בנגיף קורונה, כשהרופאים תיעדו נזק משמעותי לריאותיו. במרץ 2024 ניצל מהפיגוע בקרוקוס סיטי הול, כאשר הצליח להימלט עם כמה חברים מההיכל בזמן הפיגוע.

פילמוגרפיה
----------

| שנה | סרט/סדרה | דמות | הערות |
| --- | --- | --- | --- |
| 2006-2011 | *רוסיה שלנו* | לאוניד, תפקידים שונים | סדרת טלוויזיה |
| 2010 | *רוסיה שלנו: ביצי הגורל* |  |
| 2010 | *עצי אשוח* | יבגני פאבלוביץ' |  |
| 2011 | *הבדואי* | רופא |  |
| 2012 | *עצי אשוח 2* | יבגני פאבלוביץ' |  |
| 2012 | *האבן* | פיוטר נאידיונוב "אבן" |  |
| 2012 | *ג'ונגל* | האדריכל סרגיי גושצ'ין |  |
| 2013 | *מתנשקים* | הופעת קמע כאורח בחתונה |  |
| 2013 | *עצי אשוח 3* | יבגני פאבלוביץ' |  |
| 2014 | *עצי אשוח 1914* |  |
| 2014 | *מוסקבה-רוסיה במהירות* | סרגיי |  |
| 2014 | *מתנשקים 2* | הופעת קמע |  |
| 2016 | *עצי אשוח 5* | יבגני פאבלוביץ' |  |
| 2016 | *החתן* | טוליה |  |
| 2017 | *עצי אשוח 6* | יבגני פאבלוביץ' |  |
| 2018 | *עצי אשוח 7* |  |
| 2021 | *Love* | בוריס |  |

קישורים חיצוניים
----------------

ויקישיתוף מדיה וקבצים בנושא **סרגיי סבטלאקוב** בוויקישיתוף
* סרגיי סבטלאקוב, ברשת החברתית אקס (טוויטר)
* סרגיי סבטלאקוב, ביישום טלגרם
* סרגיי סבטלאקוב, ברשת החברתית אינסטגרם
* סרגיי סבטלאקוב, במסד הנתונים הקולנועיים IMDb (באנגלית)
* סרגיי סבטלאקוב, במסד הנתונים הקולנועיים KinoPoisk (ברוסית)

הערות שוליים
------------

1. ↑  סרגיי סבטלאקוב באתר של רוסיה-1
2. ↑  "Сергей Светлаков". Forbes.
3. ↑  Сергей Светлако, VokrugTV
4. ↑  Гарик Мартиросян хочет переехать в Латвию к Сергею Светлакову, NEWSru
5. ↑  הסרט באתר Seret.co.il
6. ↑  Сергей Светлаков, Юрий Стоянов и Екатерина Варнава находят любовь в трейлере комедии «Love»

| עצי אשוח |
| --- |
| סרטים | עצי אשוח (2010) • עצי אשוח 2 (2011) • עצי אשוח 3 (2013) • עצי אשוח 1914 (2014) • עצי אשוח 5 (2016) • עצי אשוח חדשים (2017) • עצי אשוח אחרונים (2017) • עצי אשוח 8 (2021) |
| ספין אוף | עצי אשוח פרוותיים |
| שונות | טימור בקממבטוב • איוואן אורגנט • סרגיי סבטלאקוב • פיוטר פיודורוב |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016116199
* VIAF: 6536147425865145040001
* WorldCat: lccn-no2016116199

 |